Bartholomäus Hoeneke

Bartholomäus Hoeneke (vahel ka Bartholomeus Hoeneke) oli 14. sajandil elanud Liivimaa ordu preester ja Liivimaa noorema riimkroonika autor.

Hoeneket nimetab Johann Renner oma 16. sajandil kirjutatud Liivimaa kroonikas, kus teda kirjeldatakse preestri ja ühe kroonika, mida hiljem hakati kutsuma Liivimaa nooremaks riimkroonikaks, autorina. Konstantin Höhlbaumi arvates oli Hoeneke Liivimaa ordu Järva foogti juures teeniv ordupreester, kes kirjutas oma alamsaksakeelse kroonika eesmärgiga jätkata Liivimaa vanema riimkroonika autori tööd.Sulev Vahtre. Jüriöö. Tallinn: Eesti Raamat, 1980. Lk 7–9

Mitmed ajaloolased (sh Sulev Vahtre) peavad teda kolme järjest ametis olnud 14. sajandi Liivi ordumeistri (Eberhard von Monheim, Burchard von Dreileben, Goswin von Herike) kaplaniks. Anti Selart aga rõhutab, et riimkroonika autori kohta esitatud arvamused on siiski vaid oletused. Kui Hoeneke oli pikka aega ordumeistrite kaplan, siis võiks Selarti arvates eeldada tema nime esinemist ka mõnel kaasaegsel dokumendil. Hiljuti avastatud tekstikatked, mida mõned autorid peavad noorema riimkroonika fragmentideks, näitavad, et selle tekst võis olla kirjutatud mitte alamsaksa, vaid idapoolses kesksaksa keeles.Anti Selart. Kas Bartholomäus Hoeneke "Liivimaa noorem riimkroonika" on Jüriöö ülestõusu ajaloo allikas? Tuna. Ajalookultuuri ajakiri, 2015, 2, 29−30.

Viited

Kirjandus

 Välislingid 
Bibliokirje teavik Rahvusarhiivi otsingust
Raamatukogu otsing URRAM

Kategooria:Liivi ordu
Kategooria:Läti keskaeg
Kategooria:Kroonikud
Kategooria:Vana-Liivimaa inimesed